વિજલપોર પાલિકામાં છેલ્લા ઘણાં દિવસોથી લારીગલ્લાને લઈ ભારે હોબાળો મચ્યો છે. લારી હટાવવા મુદ્દે પાલિકા હોદ્દેદારો તથા કોર્પોરેટરો પણ સામસામે આવી ગયા છે છતાં પાલિકા અધિકારીઓએ પોતાની કામગીરીને અંજામ આપવામાં પીછેહઠ કરી નથી. આજે શનિવારે પાલિકા સત્તાધિશોએ સવારથી લઈ સાંજ સુધીમાં 17 લારીઓ હટાવી હતી. સંસ્કારભારતીથી લઈ રેલવે ‌ફાટક અને શિવાજી ચોકથી રામનગર સુધીમાં આ કામગીરી કરવામાં આવી હતી. જોકે આજે શનિવારે કેટલાક લારીવાળાઓએ બળાપો ઠાલવ્યો હતો પરંતુ સત્તાધિશોએ લારીઓ ઉઠાવી લેવામાં પાછીપાની કરી ન હતી.